पहली बार ऑस्ट्रेलिया जा रहे एंगीडी के पास वहां के हालात और पिचों को ज्यादा अनुभव नहीं है। हालांकि नेट पर किए अभ्यास से वो पिच के मिजाज का जायजा ले रहे हैं। उन्होंने कहा, “मैंने देखा कि यहां के विकेट काफी तेज हैं, ये बेहद उस्ताहित करना वाला होगा। अहम चीज है कि आप मैच के दिन मिले हालातों का फायदा उठाएं। मुझे हमेशा अपने आप पर नियंत्रण रखने की सलाह दी गई है, जल्दी विकेट मिलने पर आप ज्यादा उत्साहित हो जाते हैं और बिना वजह शॉर्ट गेंद कर देते हैं। मैं अपने दिमाग को संतुलित रखने की कोशिश करूंगा, हमेशा अच्छी लेंथ पर गेंदबाजी करूंगा और अपनी आक्रामकता बरकरार रखूंगा। जिन नेट्स पर हम गेंदबाजी कर रहे हैं वो काफी तेज हैं। अगर विकेट जरा भी इस तरह के हैं तो ये दिलचस्प मुकाबला होने वाला है।”